61 
nemlig fremgaa baade af dette og efterfølgende Kapitler, at de 
forskellige Hjuldyrfamilier alle mere eller mindre ere beslægtede 
med Notommatiderne og synes at være udgaaede fra disse. Det 
lader sig nu vel tænke, at forskellige Udviklingsretninger udgaa 
fra en og samme Gruppe, men derimod vanskeligt, at disse alle 
skulde styre henimod én Gruppe, tilmed naar Udviklingen gaar i 
Retning af Reduktion. 
Ganske bortset fra disse almindelige Betragtninger er der et 
langt mere haandgribeligt Forhold, som gør det yderligere tvivlsomt, 
at de to Ciliekranse skulde være Rotiferernes typiske Hjulorgan. 
Skønt de to Ciliekranse kun optræde hos et begrænset Antal 
Familier, kunne de desuagtet indenfor disse ikke bringes 
under et fælles Synspunkt; den indre og ydre Cilie- 
krans hos Brachioniderne svarer ikke til den indre og 
ydre Ciliekrans hos Pedalionider, Pterodinider eller 
Me li c erti der. Der kan næppe være Tvivl om, at den Krans, der 
beklæder Hjulskivens Rand hos Brachioniderne og her danner de 
saakaldte Hjul, dels er identisk med Randkransen hos Hydatina og 
Notommatiderne, dels med den, der danner Hjulene hos Pedalionider 
og Pterodinider samt Melicertider; eller med andre Ord, at alle 
de Ciliekranse, der i den foregaaende Fremstilling ere 
betegnede som Randkrans ere homologe; heraf følger 
imidlertid, at den Ciliekrans, der hos Brachioniderne optræder 
inden for Randkransen, ikke kan være homolog med den, der hos 
Hjulorganer af 5te Type optræder uden for Randkransen. Vil 
man derfor fremstille Rotiferernes Hjulorgan som bestaaende af 
Ciliekranse, kan man i alt Fald ikke indskrænke sig til to typiske 
Ciliekranse, men maa nødvendigvis angive, at der er tre 
saadanne, af hvilke den yderste er undertrykt hos 
Brachioniderne og de med disse beslægtede Former, 
den inderste derimod hos alle dem, der ere udstyrede 
med Hju 1 organer af 5te Type. Denne Vanskelighed er for 
Melicertidernes Vedkommende bleven rigtig set af Yves De lag es 
